《本深闱试甫出即欲南归诗以送行》
清代·孙衣言

相送巴陵客，金门昨上书。残春临驿路，归思逐江鱼。

乡国干戈后，文章涕泪余。只应松菊在，犹足老樵渔。

作者简介：（1814—1894）浙江瑞安人，字劭闻，号琴西。道光三十年进士。授编修。光绪间，官至太仆寺卿。寻以疾乞归。生平努力搜辑乡邦文献，刻《永嘉丛书》，筑玉海楼以藏书。有《逊学斋诗文钞》。